Amud i d-ḥawceɣ seg temnaḍt n Buɣni, xedmeɣ tasleḍt n yiḍrisen akken ad waliɣ iḥricen deg wacu i ttbeddilen yiḍrisen n timawit, imir iban-d belli iḍrisen deg tsekla timawit ttbeddilen seg tama n tutlayt imi yekcem-d deg-s ubeddel n umawal akked wawalen iqburen akked wawalen yemgaraden deg unamek.Daɣen seg tama n usenfali d uɣanib, yekcem-d degs ubeddel n tenfaliyin n userwes akked usenfali n tefyar akked ubeddel deg udiwenni. Imi yal tamsiwt amek i d-tefka tamacahut-is acu n wawalen i tessemres. Rnu ɣer waya, ufiɣ-d belli tella tmeskelt ula deg yiwen n uḍris imi yiwet n temsiwt tezmer ad tbeddel deg uḍris-is.